Tuomaria telonut NHL-puolustaja aikoo valittaa 20 ottelun pelikiellosta – oliko törmäys tahaton? - Urheilu - Helsingin Sanomat
Urheilu Tuomaria telonut NHL-puolustaja aikoo valittaa 20 ottelun pelikiellosta – oliko törmäys tahaton?
Wideman oli jäänyt Miikka Salomäen taklauksen alle vain hieman ennen tuomarin telomista.
Calgary Flamesin puolustaja Dennis Wideman (edessä) ottelussa San Jose Sharksia vastaan 11. tammikuuta 2016.
Julkaistu: 3.2.2016 21:31
Tuomari on koskematon urheilussa. Jääkiekon NHL-liigassa Calgary Flamesin puolustaja Dennis Widemanhttp://www.hs.fi/haku/?search-term=Dennis%20Wideman on saanut 20 ottelun pelikiellon ja menettää palkkoina yli puoli miljoonaa euroa (512 742 euroa) syyllistyttyään tuomarin koskemattomuuden rikkomiseen.
Urheilukanava TSN:n mukaan puolustaja aikoo kuitenkin valittaa pelikiellostaan. Hänen täytyy valittaa suoraan NHL:n komissaarille Gary Bettmanillehttp://www.hs.fi/haku/?search-term=Gary%20Bettmanille. Jos tämä pitää pelikiellon yli kuudessa ottelussa, voi Wideman viedä asian välimiesmenettelyyn.
NHL:n pelaajayhdistys asettui puolustajan tueksi.
”Olemme vahvasti eri mieltä liigan päätöksestä asettaa Dennis Wideman pelikieltoon. Dennis on pelannut 11 kautta ja lähes 800 ottelua ilman mitään välikohtauksia. Faktat, kuten kuulemisessa esitetyt lääketieteelliset todisteet, osoittavat selvästi, että Denniksellä ei ollut mitään tarkoitusta osua linjatuomariin”, lausunnossa todetaan.
Katso video taklauksesta https://www.nhl.com/video/wideman-suspended-by-nhl/t-277350912/c-40784403ja kerro alla mielipiteesi pelikiellosta.
Calgaryn puolustaja Wideman taklasi poikittaisella mailalla linjatuomari Don Hendersonin http://www.hs.fi/haku/?search-term=Don%20Hendersoninjään pintaan 27. tammikuuta pelatussa ottelussa Nashville Predatorsia vastaan. Nashville-hyökkääjä Miikka Salomäki http://www.hs.fi/haku/?search-term=Miikka%20Salom%C3%A4kioli taklannut Widemanin laitaa vasten vain hieman ennen Widemanin poikittaista mailaa.
Wideman olisi todennäköisesti pystynyt helposti väistämään törmäyksen linjatuomarin kanssa luistellaan vaihtoaitioon Salomäen taklauksen jälkeen.
Puolustaja pahoitteli tekoaan linjatuomari Hendersonille ottelun seuraavalla tv-katkolla. Henderson joutui viettämään seuraavan yön sairaalassa niskakipujen ja pahoinvoinnin takia.